*Kronprinzessin Cecilie* i Bar Harbor, Maine med svarte skorsteiner malt for å imitere den britiske RMS «Olympic»
**SS «Kronprinzessin Cecilie»** var et atlanterhavsskip bygget i Stettin, Tyskland i 1906 for Norddeutscher Lloyd som hadde den største vekselvirkende dampmaskin som noensinne er montert på et skip. Den var den siste av fire skip av Kaiser–klassen, og var også det siste tyske skipet bygget med fire skorsteiner. Hun gikk i transatlantisk rute mellom sin hjemmehavn Bremen og New York frem til utbruddet av første verdenskrig.

Historie
--------

Den 4. august 1914 etter avgang New York snudde hun rundt og satte kursen mot Bar Harbour, Maine, hvor hun senere ble internert av det nøytrale USA. Etter at landet gikk inn i krigen i april 1917, ble skipet beslaglagt og overført til United States Navy, og omdøpt USS «Mount Vernon» (ID-4508). Mens hun gikk i troppetransport, ble «Mount Vernon» torpedert i september 1918. Selv om skipet var skadet, var det i stand til å komme til en havn  for reparasjoner og tilbake på sjøen. I oktober 1919 ble «Mount Vernon» overtatt av Army Transport Service i Stillehavsfåten med base  på Fort Mason i San Francisco. Hun ble sendt til Vladivostok i Russland for å transportere  materiell for den Tsjekkoslovakiske Legion til Trieste, Italia og tyske krigsfanger til Hamburg, Tyskland.

På retur fra denne reisen, som varte fra mars  til juli 1920, ble skipet overført til United States Shipping Board og lagt opp fram til september 1940 da hun ble kondemnert i Boston, Massachusetts.

Den såkalte Wiener Café på «Kronprinzessin Cecilie»
Ved utbruddet av andre verdenskrig i 1939, tilbød amerikanerne den tidligere *Kronprinzessin Cecilie* til britene til troppetransport, som avslo med det påskudd at hun var for gammel. Skipet ble kondemnert i Boston, Massachusetts 13 september 1940.

Referanser
----------

1. 1 2  Naval History And Heritage Command. «*Mount Vernon* iii». *Dictionary of American Naval Fighting Ships*. Naval History And Heritage Command. Besøkt 24. mai 2015.
2. ↑  Frank Osborn Braynard og William H. Miller (1982). *Fifty Famous Liners*. Norton. s. 34. ISBN 0-393-01611-0. «... had the largest steam reciprocating machinery ever fitted to a ship.»
3. ↑  «SS *Kronprinzessin Cecilie* , *The Great Ocean Liners*». *The Great Ocean Liners*. Arkivert fra originalen 3. mars 2016. Besøkt 26. mai 2015.  «Arkivert kopi». Arkivert fra originalen 3. mars 2016. Besøkt 2. september 2016.
4. ↑  Clay, Steven E. (2011). *U. S. Army Order Of Battle 1919-1941* (PDF). Volume 4. The Services: Quartermaster, Medical, Military Police, Signal Corps, Chemical Warfare, And Miscellaneous Organizations, 1919-41. 4. Fort Leavenworth, KS 66027: Combat Studies Institute Press. s. 2172. ISBN 9780984190140. LCCN 2010022326. Besøkt 24. mai 2015.

Litteratur
----------

* Bonsor, N. R. P. (1978) [1955]. *North Atlantic Seaway, Volume 2* (Enlarged and completely revised utg.). Saint Brélade, Jersey: Brookside Publications. s. 592. ISBN 0-905824-01-6. OCLC 29930159.
* Drechsel, Edwin (1994). *Norddeutscher Lloyd, Bremen, 1857–1970: History, Fleet, Ship Mails, Volume 1*. Vancouver, British Columbia: Cordillera Pub. Co. s. 191. ISBN 978-1-895590-08-1. OCLC 30357825.
* Putnam, William Lowell (2001). *The Kaiser's Merchant Ships in World War I*. Jefferson, North Carolina: McFarland. ISBN 978-0-7864-0923-5. OCLC 46732396.